Държавен вестник, бр. 4, 2024 г., стр. 31

БРОЙ  4	
Д Ъ Р Ж А В Е Н  В Е С Т Н И К 	
СТР.  31  
г) алинея 4 се изменя така:
„(4) Компетентното звено, определено съ-
гласно Устройствения правилник на Минис-
терството на земеделието, храните и горите 
(компетентното звено), разглежда заявлението 
по ал. 1 и приложените към него документи 
в срок до 10 работни дни от постъпване на 
заявлението.“;
д) създават се ал. 5 и 6:
„(5) Когато представените документи по 
ал. 2 са непълни или нередовни, компетентно-
то звено изпраща на заявителя уведомително 
писмо за предоставяне на допълнителна ин-
формация. Исканата информация се предос-
тавя в срок до 15 работни дни след деня на 
получаване на уведомителното писмо.
(6) Когато в срока по ал. 5 заявителят 
не предостави исканата информация, про-
изводството по разглеждане на заявлението 
се прекратява със заповед на министъра на 
земеделието и храните. Заповедта се съоб-
щава и може да се обжалва пред съответния 
компетентен съд по реда на Административ-
нопроцесуалния кодекс.“
10. Член 17 се изменя така:
„Чл. 17. (1) Достоверността на заявените 
данни от организациите на производители и 
асоциациите на организации на производи-
тели се проверява от компетентното звено, 
включително чрез извършването на проверка 
на място за установяване на съответствие с 
изискванията за признаване по чл. 12 – 14. 
(2) Министърът на земеделието и храните 
със заповед назначава комисия, на която се 
представят резултатите от проверката по 
ал. 1, по които комисията дава становище за 
съответствие с критериите за признаване на 
организацията на производители или на асо-
циацията на организации на производители.
(3) В четиримесечен срок от подаване на 
заявлението за признаване въз основа на ста-
новището на комисията по ал. 2 министърът 
на земеделието и храните със заповед:
1. признава организацията на произво-
дители или асоциацията на организации на 
производители, или 
2. прави мотивиран отказ. 
(4) Заповедите по ал. 3 се съобщават и могат 
да се обжалват пред съответния компетентен 
съд по реда на Административнопроцесуал-
ния кодекс.“
11. Член 18 се изменя така:
„Чл. 18. Признатите от министъра на земе-
делието и храните организации и асоциации 
на организации на производители в сектора 
на млякото и млечните продукти се включват 
в списък, който се публикува на интернет 
страницата на Министерството на земедели-
ето и храните.“
12. Член 19 се изменя така:
„Чл. 19. При всяка промяна на обстоятел-
ствата, свързани с дейността и условията за 
признаване, организацията на производители и 
асоциацията на организации на производители 
са длъжни да уведомят Министерството на 
земеделието и храните в срок от 14 работни 
дни от настъпване на промяната.“
13. В чл. 20:
а) алинея 1 се изменя така:
„(1) Компетентното звено по чл. 16, ал. 4 
извършва контрол върху дейността и спазва-
нето на условията за признаване по чл. 12 – 14 
на признатите и вписани в базата данни по 
чл. 18 организации и асоциации на организа-
ции на производители в сектора на млякото 
и млечните продукти.“;
б) aлинея 2 се изменя така:
„(2) Контролът се осъществява чрез перио­
дични проверки на място на база риск ана-
лиз на дейността за предходната календарна 
година на най-малко 30 на сто от признатите 
организации и асоциации на организации на 
производители на мляко и млечни продукти. 
Всяка призната организация и асоциация на 
организации на производители на мляко и 
млечни продукти се проверява най-малко 
веднъж на 3 години.“;
в) алинея 4 се изменя така:
„(4) При извършване на проверките предста-
вителите на организацията или асоциацията 
на организации на производители са длъжни 
да осигурят достъп до помещенията, счето-
водната, търговската и техническата докумен-
тация и до стопанствата на членовете, както 
и да оказват съдействие на служителите на 
Европейската комисия, Европейската сметна 
палата, Министерството на земеделието и 
храните и Държавен фонд „Земеделие“.“;
г) създава се ал. 5:
„(5) В срок до 31 март всяка година ком-
петентното звено по чл. 16, ал. 4 писмено 
уведомява признатите организации и асоциа-
ции на организации на производители, които 
през текущата година подлежат на проверка 
на място по ал. 2.“
14. Член 21 се изменя така:
„Чл. 21. (1) Компетентното звено докладва 
на комисията по чл. 17, ал. 2 резултатите от 
проверките по чл. 20, ал. 2, която дава ста-
новище за съответствие/несъответствие на 
организацията на производители или асоци-
ацията на организации на производители с 
изискванията за признаване по чл. 12 – 14.
(2) Когато комисията по чл. 17, ал. 2 уста-
нови, че организация на производители или 
асоциация на организации на производители 
не отговаря на изискванията за признаване 
по чл. 12 – 14, не по-късно от два месеца от 
датата на проверката по чл. 20, ал. 2 компе-
тентното звено изпраща уведомително писмо 
до организацията на производители или асо-
циацията на организации на производители за 
констатираните нарушения и за предприемане 
на съответните корективни мерки.